Un bărbat a fost salvat dintre dărâmături la cinci zile după prăbuşirea unei clădiri în Africa de Sud, în ceea ce premierul din Western Cape, Alan Winde, a declarat că este „un adevărat miracol”, scrie sâmbătă Reuters.
Oficialii locali au precizat, într-un comunicat, că din cele 81 de persoane care se aflau la faţa locului când clădirea de cinci etaje s-a prăbuşit luni în oraşul George, situat la est de Cape Town, 13 au fost confirmate ca fiind moarte, 29 sunt în viaţă şi 39 sunt încă de negăsit.
Într-o postare pe rețeaua de socializare X, Winde a precizat sâmbătă că supravieţuitorul a fost scos cu succes de sub dărâmături după 116 ore.
Our survivor has been successfully extracted from the debris after more than 116 hours. This is nothing short of a miracle - thank you to all the search and rescue teams! \uD83E\uDD7A\uD83D\uDE4F✨#GeorgeBuildingCollapse pic.twitter.com/VH3RXuIkRK
— Premier Alan Winde (@alanwinde) May 11, 2024
După prăbușirea clădirii, salvatorii au folosit macarale și burghie și au încercat chiar și cu mâinile goale să ajungă la cei prinși. Operațiunile de salvare continuă și acum.